Vaig néixer a Manresa un 2 de novembre de 1976, i la meva vida sempre ha anat lligada a la natura i l'esport.
El massís de Montserrat em va veure néixer i créixer com a esportista, i és aquí on vaig descobrir el món de la muntanya, passió que em van saber transmetre els meus pares des de ben petita.
Als 22 anys vaig córrer la meva primera marató, la de l'Aneto, on vaig acabar tercera.
Però poques setmanes després vaig caure d'una alçada considerable en una escalada a Montserrat i em vaig trencar l'os astràgal del peu esquerre.
Els metges em van dir que no podria tornar a córrer.
Així, em vaig decantar per la bicicleta de muntanya i això, de rebot, em va obrir les portes als raids d'aventura, la meva altra gran passió.
Paral·lelament, i després d'estar dos anys opositant durament, el gener del 2007 vaig ser nomenada Bombera de la Generalitat de Catalunya.
En contra dels pronòstics dels metges, de mica en mica vaig tornar a començar a córrer, i l'any 2010 la Selecció Catalana em va integrar dins l'equip de curses de muntanya, i a partir de llavors he estat sempre una habitual defensant els colors del meu país.
El 2011 participava per primera vegada en una ultra trail, la Cavalls del Vent, que acabaria guanyant, i l'octubre de 2012 em vaig proclamar Campiona de la Copa del Món d'Ultra trails.
A partir d'allà, vaig obtenir victòries en proves icòniques arreu del món: doble campiona de l'Ultra Trail World Tour i podis a la Transgrancanaria, l'Ultra Trail del Mont Fuji, la Buff Epic Trail o a l'Ultra Pirineu.
Actualment visc entre la Vall de Boí i Berga, on hi realitzo pràcticament tot l'entrenament.
En l'actualitat sóc corredora de curses de muntanya, una feina que a banda de la seva exigència física, m'aporta benestar, salut i sobretot molta felicitat.
El repte de millorar dia a dia i tenir uns objectius marcats pels quals lluitar fan que em senti molt activa i bé amb mi mateixa.
A banda d'atleta també sóc Bombera de la Generalitat, actualment en excedència, i conductora del programa Aire Lliure de TV3.
Entre altres valors que em trobo en la meva vida quotidiana, l'esforç, la perseverança o la força de voluntat són uns pilars bàsics per fer avançar en la nostra societat.
També el respecte per la gent que tenim al nostre voltant i del nostre entorn farà que poguem viure en una societat millor i més avançada.
El fet de ser mare m'ha marcat profundament i tota la responsabilitat que comporta tenir cura de l'educació dels dos meus fills, l'Arç i el Roc, que actualment tenen set anys.
També guanyar el que anomeno "la cursa de la meva vida" que va ser entrar al Cos de Bombers de la Generalitat l'any 2006, fet que m'ha marcat molt en ser una professió que admiro i a la qual tinc molt de respecte a la vegada.
Ara mateix acabem d'estrenar Aire Lliure, un programa que s'emet els diumenges a la nit per TV3 i que portem molt de temps batallant perquè la gent gaudeixi de totes les possibilitats que ens pot regalar el nostre país.
Una barreja de país, cultura i esport que per fi ja s'ha fet realitat i que seguim treballant perquè tingui futur.
A banda del programa, seguir amb la meva preparació física per donar el millor de mi en cada cursa i estar feliç al costat dels meus.
Tota notícia relacionada amb el procés i sobretot pensant amb els nostres presos polítics, tenir-los al costat de casa entre els murs de Lladoners fa que se m'encongeixi el cor.
La meva vida dona voltes al món de l'esport i, com a escenari principal, la muntanya.
Per tant, identificaria la Catalunya Central amb la Serra de Montserrat i també amb la bona salut esportiva que gaudeix la gent de les seves comarques.
Una muntanya màgica que ja des de petita em té el cor robat.
Aquí és on vaig aprendre a grimpar, escalar, orientar-me o fins i tot córrer per la muntanya.
Estar amb la meva gent, descansar i gaudir del silenci.
La muntanya i l'exercici físic em prenen moltes hores, per tant gaudeixo molt del descans i la tranquil·litat.
Llegir un bon llibre, tafanejar les xarxes socials o escoltar música ho faig ben sovint.
També m'agrada somiar en viatges i nous reptes.
Avui en dia les xarxes socials ens prenen molt de temps en tenir-les tant a l'abast, però si hagués d'escollir triaria un bon llibre.
Cal estar informats i ben communicats, però també val la pena desconnectar de tant en tant, escoltar-se a un mateix i gaudir de les petites coses que ens envolten.